**Vedtægter**

**Afsnit 1: Forenings forfatning og formål**

**§ 1.** *Navn og hjemsted*

*Stk. 1.* Foreningens navn er **Al Amal Esbjerg**

*Stk. 2.* Foreningen er hjemmehørende i Esbjerg Kommune.

*Stk. 3.* Foreningen er medlem af Forening Al Amal Danmark.

*Foreningen forbyder sig imod ethvert medlemsskab af en politisk, sekterisk eller ideologisk organisation. Foreningen er tidsubegrænset*

**§ 2.***Formål*

*Stk. 1.* Foreningens formål er:

* gennem sociale og kulturelle arrangementer og aktiviteter i øvrigt, at samle Al Amal Esbjerg interesserede medlemmer – med fokus på unge mennesker, med henblik på at fremme interessen i tværkulturelt regi. Og med udgangspunkt i fællesskabet og det sociale liv i Al Amal, at kunne udbrede kendskab til Al Amal.
* at bygge bro mellem kulturer, ved at skabe og udvikle nationale og internationale netværk, for derigennem at udveksle kultur og idræt

Stk. 2. Handlingsmetoder:

1. Oprettelse og udførelse af kulturel og idræts projekter såsom: skabelse og realisering af møder og turneringer samt nationale og internationale møder
2. Organisering og deltagelse i kulturbegivenheder (aftener, møder-debatter, festivaler og kulturelt ophold)

**Afsnit 2: Forenings sammensætning**

**§ 3.** *Medlemskreds*

Foreningen har to slags medlemmer:

* Aktive medlemmer: er de medlemmer der deltager regelmæssigt i foreningsaktiviteter. De bidrager dermed aktivt til realisering af forenings formål. De betaler et årligt medlemsskabsgebyr.
* Støtte medlemmer: er de medlemmer der nøjes med at betale det årlige medlemsgebyr

*Stk. 1*. Som medlemmer optages enhver, som har lyst og vilje til at arbejde eller støtte foreningens formål. Alle - uanset etnisk baggrund, religion, køn og sexualitet med interesse i Al Amal Danmarks formål - kan optages som medlem.

*Stk. 2*. Indmeldelse sker ved henvendelse til foreningens bestyrelse. Medlemskabet er først gyldigt, når medlemmet har betalt kontingent for det første år.

*Stk. 3.* Medlemmerne betaler et kontingent der bliver fastsat årligt af generalforsamlingen

*Stk. 4.* Medlemsskabet ophæves ved:

* En opsigelse som sendes skrifteligt til bestyrelsen
* Udelukkelse der udtales ved generalforsamling for enhver handling der skaber moralsk eller materialistisk skader til foreningen
* Udelukkelse der udtales af bestyrelsen ved manglende betaling af det årlige kontingent.

Ved udelukkelse har medlemmet krav på at få sagen hørt, ved førstkommende generelforsamling.

**Afsnit 3: Administration og funktioner**

**§ 4.** *Foreningens daglige ledelse*

*Stk. 1.* Foreningens daglige ledelse udgøres af bestyrelsen, som består af:

* En formand
* En kassere
* En sekretær

Disse ovenstående funktioner er bestyrelsen i Al Amal Esbjerg, bestående af 3 personer.

Medlemmer af bestyrelsen skal være myndige personer.

Bestyrelsesmedlemmer vælges på demokratisk vis på generalforsamlingen for to år ad gangen. Bestyrelsesmedlemmer må vælges for højest 3 valgperioder. Formanden er på valg i lige år og de resterende to medlemmer i ulige år.

Suppleanten vælges for et år af gang.

Den daglige ledelse mødes efter behov, hvor der ligeledes bliver ført tilsyn med sine egne bestyrelsesmedlemmer. Bestyrelsen kan i tilfælde af grove forsømmelser, suspendere med et flertal en af dens egne bestyrelsesmedlemmer.

Bestyrelsen kan bemyndige alle handlinger inden for foreningens, og som ikke er forbeholdt den ordinær eller ekstraordinær generalforsamlingen.

Bestyrelsen beslutter optagelse og godkendelse af nye medlemmer, og dertil uddeling af titler, samt udelukkelse af medlemmer ved manglende betaling af det årlige kontingent.

Bestyrelsen er ansvarlig over for generalforsamlingen for budget samt regnskab som følger kalenderåret. Foreningens regnskab føres af kassereren, der tillige fører foreningens medlemsregister.

Bestyrelsens sammensætning tages til revision hvis bestyrelsen 3 perioder i træk består af de samme personer.

Det er tillige bestyrelsens ansvar at varetage foreningens økonomiske interesser, i form af oprettelse af bankkonti, underskrivelse af lån og behandling af tilskud etc.

Bestyrelsen kan give autorisation til formanden og kasser til, at fortage investeringer som er i forenings interesser inden for rammerne og mål som er besluttet af generalforsamlingen.

Al Amal Esbjerg tegnes af formanden og kasseren.

*Stk. 2.* Bestyrelsen afholder møder mindst tre gang årligt eller når formanden indkalder eller når der er en efterspørgsel af en af bestyrelses medlemmerne

*Stk. 3.* Der bliver taget referat af møderne. Referaterne underskrives af formanden og sekretæren og indskrevet uden store mellemrum og sletninger i et register/mappe lavet til dette formål.

*Stk. 4.* Bestyrelsen leder foreningen i overensstemmelse med nærværende vedtægter og generalforsamlingens beslutninger.

*Stk. 5*.Bestyrelsensmedlemmer må ikke modtage nogle form for vederlag på grund af funktioner der er tillagt dem

**§ 5.** *Generalforsamlingen*

*Stk. 1*. Generalforsamlingen er foreningens højeste myndighed og alle medlemmer der har betalt deres kontingent har stemret.

*Stk. 2.* Generalforsamling afholdes en gang årligt i først kvartal eller når bestyrelsen indkalder. Der indkaldes med mindst 4 ugers varsel med angivelse af dagsorden ved elektroniske henvendelser.

*Stk. 3.* Dagsordenen for den ordinære generalforsamling skal mindst indeholde følgende punkter:

1. Valg af dirigent/ referent (dirigenten skal ikke være bestyrelsesmedlem)

2. Valg af stemmetællere

3. Formandens beretning for det forløbende år

4. Regnskabsaflæggelse til godkendelse

5. Behandling af indkomne forslag

6. Fastsættelse af kontingent

7. Godkendelse af budget for kommende år

8. Valg bestyrelse:

* Formand
* Kasserer
* Sekretær
* Evt. Andre poster

9. Valg af revisor

10. Eventuelt

*Stk. 4.* Der bliver taget referat af møderne. Referaterne underskrives af formanden og sekretæren og indskrevet uden store mellemrum og sletninger i et register/mappe lavet til dette formål.

*Stk. 5.* Forslag, der ønskes behandlet på generalforsamlingen, skal være bestyrelsen i hænde senest 14 dage før afholdelse. Forslag om vedtægtsændringer, der ønskes behandlet, skal være bestyrelsen i hænde senest tre måneder forud for udgangen af den måned, hvor den ordinære generalforsamling skal afholdes.

Stk. 6. En ekstraordinær generalforsamling kan indkaldes, når bestyrelsen beslutter det, eller når 1/5 af medlemmerne fremsætter skriftligt ønske herom med angivelse om emnet, som de ønsker der skal behandles. Indkaldelse til ekstraordinær generalforsamling kan ske med to ugers varsel. Den ekstraordinære generalforsamling skal afholdes senest 2 uger efter modtagelsen af begæringen.

Der påhviler ikke foreningens medlemmer nogen personlig hæftelse for de forpligtelser, der påhviler foreningen.

**§ 6.** *Foreningsindtægter*

Stk. 1. Foreningens indtægter er:

* Indtægter fra egne investeringer
* Medlemskontingenter
* Tilskud fra staten og offentlige institutioner

Stk. 2. Der bliver løbende udarbejdet regnskab, af indtægter og udgifter for at registrere forenings økonomiske aktiviteter.

Stk.3. Revision af al Amals regnskab, bliver løbende opdateret i samarbejde med en nærmere beskrevet revisor. Regnskabet vil blive fremlagt relevant myndighed efter behov, men som udgangspunkt skal det ske ifølge kalenderåret.

**Afsnit** **4: Ændringer af vedtægter og opløsning af forening**

**§ 7.** *Vedtægtsændringer*

*Stk. 1*. Ændringer i vedtægterne kan ske på enhver generalforsamling, når mindst 2/3 af de afgivende stemmer er for forslaget. Vedtægtsændringer kan ikke træffes af bestyrelse eller medlemmer – men skal behandles på en generalforsamling.

**§ 8.** *Opløsning*

*Stk. 1*. Den ekstraordinære generalforsamling der bliver indkaldt til i forbindelse med opløsning af foreningen, skal have det som fokuspunkt. 2/3 af foreningens stemmeberettigede medlemmer skal være tilstede – og mindst ¾ af disse skal stemme for. Hvis man ikke opnår ¾ flertal fra 2/3 af foreningens stemmeberettigede medlemmer på en ordinær generalforsamling, skal der indkaldes til en ny ordinær generalforsamling, hvor beslutningen kan træffes med ¾ stemmeflerhed uanset, hvor mange der er fremmødt.

*Stk. 2.* I tilfælde af opløsning, udpeger generalforsamlingen en kommission, med det formål at tage sig af foreningens ejendele, med henblik påat tildele det til en eller flere foreninger med lignende formål. Eventuel formue skal tilfalde almennyttige eller alment velgørende formål, som besluttes af generalforsamling.

Stk. 3. Formanden orienterer inden for tre måneder kommunen i følgende tilfælde:

* Ændringer i bestyrelsen
* Ændringer i vedtægterne
* Ændring af foreningens hjemadresse
* Opløsning af foreningen

**§ 11.** *Datering*

*Stk. 1.* Således revideret på foreningens ekstraordinær generalforsamling den ..... 2018